Pljuvačne žlijezde
Pljuvačne žlijezde ili žlijezde slinovnice (lat. glandulae salivariae) egzokrine su probavne žlijezde koje se nalaze oko usne šupljine i ždrijela. One proizvode pljuvačku (saliva) te ju izlučuju u usta. Pljuvačka se u usnoj šupljini konstantno izlučuje u manjim količinama kako bi šupljina ostala vlažna; kada jedemo izlučuje se u većim količinama kako bi olakšale dalji transport i započele hemijsku probavu hrane. U usnoj šupljini većine sisara postoje tri velike žlijezde: Zaušna žlijezda (lat. Glandula parotis ili parotidna žlijezda), nalazi se ispod i ispred uške, te parotidnim kanalom odvodi pljuvačku u usta s gornje strane Podjezična žlijezda (sublingvalna žlijezda), nalazi se ispod jezika a djeluje s donje strane usta Podvilična žlijezda (submandibularna žlijezda), je žlijezda ispod donje vilice, izlučuje putem izvodnog kanala na dnu usne šupljine Pored njih postoji i nekoliko manjih žljezdanih grupa raspoređenih širom usne šupljine kao što su: usne žlijezde (glandulae labiales), obrazne žlijezde (glandulae buccales), jezične žlijezde (glandulae linguales) i dr. Osim vlaženja usne šupljine, funkcija pljuvačnih žlijezda jest lučenje enzima amilaze (također zvanog ptijalin) i podmazivanje jednjaka kako bi hrana dospijela do želuca. Enzim amilaze koji se nalazi u slini započinje razgradnju škroba, tako da hemijska razgradnja hrane počinje već u usnoj šupljini.